Fil-Laqgħa tal-Kumitat Ornis tal-Erbgħa u fuq il-bażi tar-rapport tagħha “Traditional Turtle Dove Hunting in Spring on the Maltese Islands – Lifting of the Moratorium “, il-Federazzjoni Kaċċaturi Nassaba Konservazzjonisti (FKNK) ipproponiet l-istaġuni tal-kaċċa fir-rebbiegħa, Dawn huma mill-10 sat-30 t’April għas-summien, u mill-15 għat-30 t’April għall-gamiem. Wara d-diskussjonijiet u d-deliberazzjonijiet rispettivi, il-Kumitat Ornis iddeċieda li jirrakkomanda li l-Ministru japplika deroga biex jinfetaħ staġun tal-kaċċa għas-summien mill-10 sat-30 ta ‘April 2019, minn sagħtejn qabel tluħ ix-xemx sa nofs in-nhar, mingħajr kwoti individwali, u bi kwota nazzjonali ta’ 5000 għasfur. Il-voti kienu 5 favur u 2 kontra. Stqarrija tal-FKNK tghid li peress li l-Membri tal-Kumitat talbu iktar żmien biex jevalwaw ir-rapport tal-FKNK, u minħabba li l-FKNK ħeġġet lill-Gvern biex ineħħi immedjatament il-Moratorju u jiftaħ diskussjonijiet mal-Kummissjoni ta ’l-UE biex tinstab soluzzjoni fit-tul dwar il-kwistjoni, il-Laqgħa pposponiet il-vot dwar l-istaġun tal-gamiem għal-Laqgħa tal-Ornis li jmiss li se ssir dalwaqt. L-istqarrija tal-FKNK kienet iffiramiata minn Daniel Xriha, Segretarju Ġenerali.